Deltagere: Trine Jørgensen, Steen Nielsen, Dorthe Knudsen og Claus Stenum Jensen (referent)  
Desuden deltog suppleanterne Karen Marie Sievers og Henrik Christensen

Afbud: Niels Paakjær Bech-Larsen

1. **Gennemgang af økonomi og saldobalance**Vi gennemgik saldobalancen fra 1. januar til 21. juni 2019 og konstaterede, at vi kører efter budgettet. Spørgsmål ved beløb til renovation (Hanne Eriksen)
2. **Planlægning af arbejdsdag søndag den 30. juni**Claus har sendt indbydelse ud. Der var en fejl, da der stod LØRDAG den 30. juni på indbydelsen. Claus sender rettelse ud.  
   Verdo er blevet kontaktet to gange med henblik på, om vi må rengøre gadelamperne. De var venlige, men kunne ikke svare i første omgang - ville ringe tilbage, hvilket de aldrig har gjort.  
   På indbydelsen står anført arbejdsopgaver, som udføres på dagen.   
   Trine har fået tilbud på rensning og præparering af fællesarealet dækket af fliser.   
   Tilbuddet lød på 40 kr. pr. m2, da der er 2000 m2 vil det blive en udgift på 80.000 kr.  
   Henrik vil søge et nyt tilbud fra anden udbyder. Dorthe køber ind, Trine sørger for øl og vand
3. **Opsamling af arbejdsgrupper  
   Sparkeplader på garagedøre  
   Opsætning af skraldeskjul**  
   De sparkeplader, som trænger udskiftes først.   
   Henrik, som har lavet et skraldeskjul, vil vise arbejdsgruppen, hvordan det skal gribes an.
4. **Plan for gennemgang af boliger**Alle boliger skal gennemgås for fejl m.m. i forhold til fremtidig vedligeholdelse. Synet skal udføres efter sommerferien. Der skal synes både indvendigt og udvendigt. Vi benytter skemaet fra tidligere lavet af Kjeld. Trine vil tilrette skemaet, inden det tages i brug. Henrik, Trine og Claus meldte sig i til jobbet.  
   Garageporte blev diskuteret. Mange af dem er i meget dårlig stand.  
   Henrik foreslog, at han ville få et tilbud på nye porte
5. **Infofolder om de vigtigste regler/sådan gør man**Trine vil arbejde videre med at lave en folder. Hun kommer med et udkast til næste møde
6. **Oprydning i gamle papirer**Trine rydder op i flyttekassen med papirer
7. **Næste møde**  
   Fastsat til mandag den 26. august kl. 19.30 hos Steen
8. **Eventuelt  
   Info om status på reparationer i nr. 5**Muren mellem garage og værksted er skadet. Skal gerne flyttes/laves. Ikke enighed om hvem der betaler udgiften og udgiftens størrelse (tilbud 8000). Trine giver parterne frist til 3. juli, så skal arbejdet påbegyndes. **Info om forandring i nr. 10**  
   **Optagning af nyt lån.**Det mindste lån på 3.980.586 kan konverteres til et billigere lån med 1,1484% i rente.   
   Det vil spare os for ca. 17.994 kr. årligt. Engangsomkostninger på ca. 20.652 kr.  
   Der var enighed om, at det vil være en god forretning at ændre pågældende lån. Trine kontakter Hanne Eriksen for at høre, om hun anbefaler indkaldelse til ekstraordinær generalforsamling for at afklare spørgsmålet